ΦΚ Ραπίντ Βουκουρεστίου

1923-1945

Τον Ιούνιο του 1923 ο Τεόφιλ Κοπάσι, ο Γκριγκόρ Γκριγκορίου, ο Άουρελ Καχρέν, ο Γκέζα Γκίνζερ και άλλοι άνθρωποι που δουλεύανε σε σιδηροδρόμους σχημάτισαν μια ομάδα με το όνομα Ρουμάνικος ποδοσφαιρικός σύλλογος Βουκουρεστίου και μετά από κάποια χρόνια, συγκεκριμένα το 1931 άρχιζαν να αγωνίζονται στην πρώτη κατηγορία. Αργότερα, η Ραπίντ σαν Ρουμάνικος ποδοσφαιρικός σύλλογος Βουκουρεστίου εξελίχθηκε πολύ με αποτέλεσμα να θεωρείται ως ένας από τους καλύτερους συλλόγους στην Ρουμανία. Στο πρωτάθλημα, έχασε τον τίτλο από την Βένους Βουκουρεστίου και τερμάτισε 2η. Καθώς η ομάδα τα πήγε καλά στην πρώτη της σεζόν, οι περισσότεροι εργάτες παράτησαν τις δουλειές τους για να αφοσιωθούν στον ποδοσφαιρικό τομέα. Το 1937, η ομάδα μετονομάστηκε σε Ραπίντ Βουκουρεστίου ενώ την ίδια περίοδο έχτισε «αυτοκρατορία» στον θεσμό του Κυπέλλου Ρουμανίας κατακτώντας το 7 συνεχόμενες φορές από το 1935 έως το 1942. Ενδιάμεσα το 1940 έφτασε στον τελικό του Μιτρόπα Κάπ ο οποίος ,όμως, δεν πραγματοποιήθηκε εξαιτίας του Β' Παγκοσμίου Πολέμου.

1945-1970

Μετά από τρεις συνεχόμενες άτυχες προσπάθειες, η Ραπίντ, την περίοδο 1966-67 θα στεφθεί Πρωταθλήτρια Ρουμανίας για πρώτη φορά στην ιστορία της κερδίζοντας παράλληλα το εισιτήριο για το Κύπελλο Πρωταθλητριών της επόμενης σεζόν. Εκεί αφού προκρίθηκε από τον πρώτο γύρο, αποκλείοντας την βουλγαρική Μπότεφ Πλόβντιβ με απολογισμό 1 νίκη (3-0 παρ.) και 1 ήττα (2-0), έμεινε εκτός συνέχειας από τη Γιουβέντους, μη μπορώντας ν'ανατρέψει το εις βάρος της 1-0 με το οποίο ηττήθηκε στο Τορίνο, παραχωρώντας «λευκή» ισοπαλία στην «Μεγάλη Κυρία» στον επαναληπτικό του Βουκουρεστίου.

1970-1990

Στις αρχές της δεκαετίας του 70', η Ραπίντ, κατέκτησε το Κύπελλο Ρουμανίας δυο φορές (1972) και (1975). Στην συνέχεια υποβιβάστηκε στην δεύτερη κατηγορία όπου παρέμεινε για έξι συνεχόμενες χρονιές. Τελικά τη σεζόν 1982-83 προβιβάστηκε έχοντας όμως μέτρια πορεία , η οποία συνεχίστηκε εως την περίοδο 1988-89 , όπου τελικά υποβιβάστηκε εκ νέου. Δύο χρόνια αργότερα (1990-91) επέστρεψε στη μεγάλη κατηγορία , στην οποία συμμετέχει ανελλιπώς έως και σήμερα .

1990-σήμερα

Η Ραπίντ στο Κύπελλο ΟΥΕΦΑ ηττήθηκε από την Ίντερ με 1-3 και 0-2. Αργότερα η Ραπίντ αγοράστηκε από τον επιχειρηματία και πολιτικό Τζόρτζ Κόπος γεγονός που οδήγησε τον σύλλογο στην κατάκτηση 2 Πρωταθλημάτων (1998-99/2002-03) και 4 Κυπέλλων Ρουμανίας (1998-2002-2006-2007). Ο πιο πετυχημένος προπονητής της ομάδας ήταν ο Μιρτσέα Λουτσέσκου ο οποίος βοήθησε τον σύλλογο να επιστρέψει στους εγχώριους τίτλους μετά από μία μακρά περίοδο «ξηρασίας». Την περίοδο 2005-06, η Ραπίντ πραγματοποίησε την καλύτερη ευρωπαϊκή της πορεία ,στο θεσμό του Κύπελλο ΟΥΕΦΑ καθώς ξεκινώντας από την προκριματική φάση , πέρασε τους ομίλους και αποκλείοντας ομάδες όπως η Φέγενορντ , Χέρτα Βερολίνου και Αμβούργο ΣΦ έφτασε έως τους «8» της διοργάνωσης , μένοντας εκτός συνέχειας από την συμπολίτισσα Στεάουα Βουκουρεστίου με 2 ισοπαλίες (1-1, 0-0).

Αντιπαλότητες

Η μεγαλύτερή της αντίπαλος είναι η Πετρόλουλ που εδρεύει στην πόλη Πλοέστι , 60 χιλιόμετρα μακρυά απ'το Βουκουρέστι , ενώ διατηρεί «έχθρα» με την Ντιναμό Βουκουρεστίου αλλά και την Στεάουα Βουκουρεστίου ως συμπολίτισσες αν και ζε στην σκιά του μεγάλου ντέρμπι της πρωτεύουσας . Ως σωματείο διατηρεί φιλικές σχέσεις με την Τιμισοάρα καθώς η μία υποστηρίζει την άλλη. Όταν η Τιμισοάρα αντιμετώπιζε τις ομάδες του Βουκουρεστίου , η Ραπίντ ήταν με το μέρος της , ενώ η Τιμισοάρα το 2006 στο μάτς Ραπίντ-Παντουρί υποστήριξε την Ραπίντ.

Οπαδοί

Οι οπαδοί της είναι οι Λεγεώνα Γρανάτα, οι Βουκουρέστι 921, οι Τσίκος ντε Ινφέρνο, οι Οφίσιαλ Χούλιγκανς, οι Αλκοολίκα, οι Μάνιακς, οι Ρέντικαλς και οι Ούλτρας Γιουνιον.

Στάδιο

Το γήπεδο της είναι το Στάδιο Βαλεντίν Στανέσκου χωριτικότητας 19.100 θέσεων. Εχει βαθμολογηθεί απο την UEFA με δύο αστέρια. Οι εργασίες του άρχισαν το 1936 και τελείωσαν το 1939. Το γήπεδο αυτό κατά το παρελθόν, το επισκέφτηκαν ο Βασιλιάς Κάρολος ΙΙ, ο Βασιλιάς Μινχάι της Ρουμανίας και ο Παύλος Α' της Ελλάδας.
Είναι η μικρογραφία του σταδίου Χάιμπουρι της Αρσεναλ. Το 2008 ανακοινώθηκε πως το στάδιο αυτό θα καταστραφεί ολοσχερώς και στη θέση του θα χτιστεί ένα καινούργιο χωρητικότητας 30.000 θέσεων. Τα σχέδια θα ολοκληρωθούν το 2011 . Το στάδιο Γκιουλέστι ανήκει στην κυβέρνηση της χώρας.